Mbrahyɛbaguanyi ma Balgatanga Fininmfin Isaac Adongo dze ngua 1200 a esuafo bɛtsena akɛma Bolgatanga Mansin Nwomasua Asoɛe. Iyi yɛ mboa a ɔyɛe dze roboa esiw ɔhaw a esuafo hyia no ngua ho hɔn skuul a ɔtɔ dɛ aber biara no wɔtsena famu sua adze . Ɔyɛ mboa yi maa skuul ahorow akrɔn wɔ ne abatow mpesua do.
Ber a wɔreyɛ akwangya nyiamu ama Bolgatanga mfinimfin NDC guamutsenanyi, Martin Ayamga no na mbrahyɛbaguanyi Isaac Adongo dze too gua Owura yi edzi nokwar dze noho ahyɛmu ma oetum dze skuul ngua ne nkyɛe dwumadzi yi aba ewiei.
Skuul ahorow a wobedzikan enya ngua no bi nye Aswaj, Umaria, Atampuri, Aguusi,na Asoregobisi, Community Development Vocational Technical Institute, Baptsist na Zaare Experimental skuul.
“Hia a nna ohia dɛ yɛdze dɛm ngua yi bɛma esuafo no nyinara nye dɛ nna esuafo binom da hɔn yefun do anaa wɔtsena mbobaa do wɔ famu na wosua adze na iyi ma hɔn skuul atar yɛ fi na eso ɔmma wonnya ahomka mmfa nnsua adze wɔ skuul. Iyi yɛ ɔhaw kɛse a ɔkotsia edzekyerɛ na adzesua na afei, ɔmmboa ma skuul ahorow no nnya nsunsuando pa”.
“Yɛayɛ nyhehyɛɛ a yɛdze ngua yi bɔkɔ akɛma skuul a yɛda hɔn edzi dɛ yɛdze bɛma hɔn no. Skuul ngua 1200 a yɛrebɛbkyɛ ama skuul akron (9) yi bɔboa esiw ngua ho haw a esuafo hyia no ano”.
Owura Ayamga dze toa dɛ, mbrahyɛbaguanyi ma Bolgatanga Finimfin abatow mpesua do, Isaac Adongo bɔkɔ do edzi dwumason dze eyi skuul ngua ho haw yi efi hɔ koraa. Panyin a ɔda Bolgatanga TVET an, Owura Fredrick Ayine a ogyina mu gye skuul ngua no maa Mansin Nwomasua Asoɛe no kyerɛɛ dɛ wɔmboa mbrahyɛbaguanyi yi wɔ no dwumadzi mu. Ɔkyerɛ mu bio dɛ, mbrahyɛbaguanyi a ayɛ hɔn mboa dze naaso onndu ɔha-nkyɛmu eduasa(30%) wɔ ngua a nkyɛ wohia dze ama esuafo wɔ hɔn skuul ahorow no.
